
ДО
ОБЩИНСКИ СЪВЕТ
ПОМОРИЕ
ДОКЛАДНА ЗАПИСКА

от Иван Алексиев – Кмет на Община Поморие

Относно: Приемането на Наредба за изменение и допълнение на Наредба № 2 за поддържане и опазване на обществения ред в Община Поморие
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
На основание чл. 9, ал. 1 от Правилника за организацията и дейността на Общински съвет – Поморие, неговите комисии и взаимодействието му с общинската администрация на Община Поморие внасям следното предложение за приемането на Наредба за изменение и допълнение на Наредба № 2 за поддържане и опазване на обществения ред в Община Поморие:
І. Причини налагащи приемането на Наредба за изменение и допълнение на Наредба № 2 за поддържане и опазване на обществения ред в Община Поморие 

Настоящото предложение за изменение на Наредба № 2 за поддържане и опазване на обществения ред в Община Поморие е в резултат на Решение № 9890 от 03.12.2024г. по адм. д. № 1432 по описа за 2024г. на Административен съд Бургас. С посоченото решение съдът е направил извода, че Административнонаказателните норми, разписани в чл. 43-45 от Наредба № 23, не уреждат обществени отношения , свързани с условията и реда за платено и безплатно паркиране на територията на град Поморие, а въвеждат административно наказателна отговорност за лица, които нарушават установения обществен ред или противоправно увреждат движимо общинско имущество. Съдът счита, че съставите уредени в чл. 43 от Наредба № 23 биха могли да бъдат част от Наредба № 2 за поддържане и опазване на обществения ред в Община Поморие.

ІІ. Цели, които се поставят с приемането на Наредба за изменение и допълнение на Наредба № 2 за поддържане и опазване на обществения ред в Община Поморие
Предлаганият проект на Наредба има за привеждане в изпълнение Решение № № 9890 от 03.12.2024г. по адм. д. № 1432 по описа за 2024г. на Административен съд Бургас.

ІІІ. Очаквани резултати от приемането на Наредба за изменение и допълнение на Наредба № 2 за поддържане и опазване на обществения ред в Община Поморие
Очакваните резултати от приемането на изменение на Наредба № 2 за поддържане и опазване на обществения ред в Община Поморие са свързани със създаването на законосъобразна и работеща система за осъществяване контрол относно противоправното увреждане на движимо общинско имущество (техническо средство за принудително задържане). 

ІV. Финансови и други средства, необходими за приемането на Наредба за изменение и допълнение на Наредба № 2 за поддържане и опазване на обществения ред в Община Поморие 

Приемането на настоящото изменение на Наредбата не изисква допълнителни средства от общинския бюджет. 
V. Анализ на съответствието с правото на европейския съюз

Предлагания проект на Наредба за изменение и допълнение на Наредба № 2 за поддържане и опазване на обществения ред в Община Поморие не противоречи на норми от по-висока йерархия, както на националното, така и на европейското законодателство.
На основание чл. 26, ал. 3 и ал. 4 от Закона за нормативните актове проектът Наредба за изменение и допълнение на Наредба № 2 за поддържане и опазване на обществения ред в Община Поморие е публикуван на интернет страницата на Община Поморие на 16.01.2025г., като на заинтересуваните се предоставя 30-дневен срок за изразяване на предложения и становища по проекта. 
Постъпило е 1 бр. предложение, становище и мнение. За постъпилите предложения, становища и мнения е изготвена справка на основание чл. 26, ал. 5 от Закона за нормативните актове, която е публикувана на страницата на община Поморие.

Предвид гореизложеното предлагам на Общински съвет Поморие да приеме следното:
РЕШЕНИЕ: 

На основание чл. 21 ал. 1 т. 23 и ал. 2 от ЗМСМА, чл. 11, ал.3, чл. 28, ал.1 от ЗНА, чл. 76, ал. 3 и чл. 79 от АПК Общински съвет Поморие приема Наредба за изменение и допълнение на Наредба № 2 за поддържане и опазване на обществения ред в Община Поморие, както следва: 
§1. Създава се чл. 15а (1) Забранява се отстраняването на техническо средство за принудително задържане – скоба, на територията на град Поморие.

(2) Забранява се повреждането или унищожаването на техническо средство за принудително задържане – скоба, (по какъвто и да е начин).

§2. В чл. 21, ал. 1 се създава следния текст: 

За нарушения по Чл. 15а, ал. 1 – глоба от 100,00 до 500,00 лв..

За нарушения по Чл. 15а, ал. 2 – глоба – от 200,00 до 500,00 лв.
§ 3. Наредбата влиза в сила от деня на влизане в сила на Решението на Общински съвет – Поморие за приемането й.

С уважение,

Иван Алексиев

Кмет на Община Поморие
Съгласувал

Росица Стоева

Директор дирекция ПНИАО

Изготвил

Светлана Събева

Ст.ю.к.

